Diari Oficial de la Generalitat Valenciana


Sumari del DOGV 2192, del 25-01-1994 (1994/830338)

ORDRE de 20 de desembre de 1993, de la Conselleria d'Educació i Ciència, per la qual s'autoritza el canvi de titularitat del centre docent privat d'Educació Pre-escolar i Educació Primària Sagrado Corazón, de Quart de Poblet (valència).
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/12/20/(4)/dof/vci/html**

### Dades del document

Número de DOGV
:   2192

Data del DOGV
:   25-01-1994

Secció del DOGV
:   DISPOSICIONS GENERALS

Número del document
:   1994/830338


Data del document
:   20-12-1993

Organisme emissor
:   Conselleria de Educació i Ciència

Tipus de document
:   Ordre

ORDRE de 20 de desembre de 1993, de la Conselleria d'Educació i Ciència, per la qual s'autoritza el canvi de titularitat del centre docent privat d'Educació Pre-escolar i Educació Primària Sagrado Corazón, de Quart de Poblet (València). [94/0183]  
Vist l'expedient incoat a instància d'Amador Navarrete Hernández, representant de l'Arquebisbat de València, entitat a favor de la qual se sol·licita el canvi de titularitat del centre docent privat Sagrado Corazón, situat al carrer Pizarro, 11, de Quart de Poblet (València), amb el codi número 26658214.  
Vist que el centre va obtenir la classificació definitiva en el nivell d'Educació General Bàsica, per l'Ordre de 17 d'abril de 1980, del Ministeri d'Educació i Ciència (BOE de 25 de juny de 1980), per a 11 unitats i capacitat per a 440 places escolars, i, en el nivell d'Educació Pre-escolar, per a 2 unitats de pàrvuls, amb capacitat per a 80 places escolars, la qual fou ampliada posteriorment fins a 3 unitats de pàrvuls i 120 places escolars, per l'Ordre de 16 d'abril de 1993, de la Conselleria de Cultura, Educació i Ciència (DOGV de 15 de juny).  
Vist que el centre va ser autoritzat definitivament per a impartir l'Educació Primària per Ordre de 6 de maig de 1992, d'aquesta conselleria (DOGV de 24 de juny), per a 11 unitats i capacitat efectiva per a 275 places escolars, segons el que estableix l'esmentada ordre.  
Vist que el centre funciona en règim de concert en el nivell d'Educació Primària/EGB per a 11 unitats, segons l'Ordre de 14 d'abril de 1993, de la Conselleria de Cultura, Educació i Ciència (DOGV de 25 de juny de 1993).  
Vist que, segons consta en el Registre de Centres Docents de la Comunitat Valenciana, la titularitat del centre correspon a la Congregació del Sagrado Corazón de Jesús, la qual, mitjançant document públic de cessió de titularitat, amb número de protocol 2076, atorgat davant el notari de València Rafael Gómez-Ferrer Sapiña, el 7 de maig de 1993, cedeix la titularitat del centre docent privat Sagrado Corazón de Quart de Poblet, amb el codi número 44677375, a favor de l'Arquebisbat de València, el qual, mitjançant el seu representant legal, l'accepta i se subroga en tots els drets i obligacions de l'anterior titularitat.  
Vista la Llei Orgànica Reguladora del Dret a l'Educació, la Llei Orgànica General del Sistema Educatiu i el Reial Decret 332/1992, de 3 d'abril, sobre autorització de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar el canvi de titularitat del centre docent privat d'Educació Pre-escolar i Educació Primària Sagrado Corazón, de Quart de Poblet, amb el codi número 02855405, a favor de l'Arquebisbat de València, el qual, com a cessionari, se subroga en la totalitat de les obligacions i drets que qui cedeix pogués haver contret amb la Conselleria d'Educació i Ciència o amb el Ministeri d'Educació i Ciència.  
El canvi de titularitat no afectarà el règim de funcionament del centre.  
Segon  
D'acord amb allò disposat en l'apartat vint-i-quatre de l'Ordre de 29 de desembre de 1992, de la Conselleria de Cultura, Educació i Ciència (DOGV de 7 de gener de 1993), l'administració procedirà d'ofici a la modificació del concert educatiu, introduint-hi les modificacions acordades per aquesta ordre. A aquest efecte, el Director Territorial de València notificarà a la persona interessada el dia i l'hora en què hauràn de subscriure l'annex que incloga la modificació autoritzada, el qual haurà d'anar subscrit pel director territorial i pel nou titular del centre docent privat objecte d'aquesta ordre.  
DISPOSICIÓ ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
DISPOSICIÓ FINAL  
Contra aquesta ordre, que posa fi a la via administrativa, segons el que disposa l'article 109.c) de la Llei 30/1992, podrà interposar-s'hi recurs contenciós administratiu, amb la comunicació prèvia davant el Conseller d'Educació i Ciència, tal com exigeix l'article 110.3 de la llei esmentada, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana, d'acord amb el que disposa l'article 58.3 de la Llei de la Jurisdicció Contenciosa Administrativa.  
València, 20 de desembre de 1993  
El Conseller d'Educació i Ciència,  
JOAN ROMERO GONZÁLEZ


Còpia Permalink ELI